Curtea de Apel București a anulat ordinul prin care Raed Arafat a decis prelungirea carantinei în Timișoara.
A fost anulat în instanță Ordinul de carantinare de 3 zile pentru Timișoara. Decizia vine prea târziu pentru a mai produce efecte. Decizia instanței poate fi atacată în două zile de la primirea înștiințării.
Victorie pentru proprietarii de restaurante din Timișoara. Au câștigat în instanță anularea carantinei impusă de Arafat. Proprietarii de restaurante o consideră o victorie, deoarece ei spun că este un precedent. Antreprenorii iau în calcul să facă o plângere penală și chiar să ceară despăgubiri pentru pierderile înregistrate în cele trei zile în care au avut business-urile închise abuziv, spun ei.Curtea de Apel Bucureşti a anulat ordinul prin care şeful DSU, Raed Arafat, a decis să prelungească restricţiile în Timişoara, în perioada 22- 24 martie, peste hotărârea luată de CJSU Timiş, a anunțat vineri Alin Nica, președintele Consiliului Județean Timiș."Instanța a confirmat ceea ce am semnalat din primele momente: a fost o intervenție abuzivă și nejustificată. Dar, înainte de toate, a fost un precedent periculos și o intimidare a membrilor CJSU. Din păcate observ tot mai multe erori de judecată în ultima perioadă la cei în mâinile cărora stau viețile cetățenilor", a scris pe Facebook Alin Nica. Acesta susține că timișorenii așteaptă și merită scuzele lui Raed Arafat și a celor care i-au susținut la nivel local "decizia nedreaptă și ilegală". Președintele CJ Timiș îi îndeamnă pe oameni să respecte "cu sfințenie regulile, cu speranța ca, prin efortul comunității, rata de infectare să scadă natural și să ieșim cât mai repede din carantină".Alin Nica a acuzat miercuri dubla măsură în privința carantinei impuse în Timișoara, în vreme ce Bucureștiul a scăpat de aceste măsuri. El spunea că i-a fost trimis răspunsul prefectului Capitalei la întrebarea de ce nu intră Bucureștiul în carantină."L-am citit și pe de-o parte mă bucur, pe alta sunt foarte furios. Mă bucur pentru că invocă argumentele folosite de mine în cazul Timișoarei însă sunt foarte supărat pentru judecata cu dublă măsură", scria Nica pe Facebook.Grupul de Comunicare Strategică a anunțat, duminică seara, că la nivel central s-a decis prelungirea carantinei pentru 72 de ore, din cauza ratei de infectare ridicate și a atingerii capacității maxime la ATI, iar președintele CJ Timiș a spus de atunci că "este o bătaie de joc, o sfidare a unei structuri județene și o intervenție politică grosolană".